open-index/open-wikipedia-markdown huggingface dataset:
Δήμος Δελβινακίου

thumb|Δήμος Δελβινακίου
Ο **Δήμος Δελβινακίου** ήταν δήμος του Νομού Ιωαννίνων, που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του Προγράμματος Καλλικράτης και εντάχθηκε στον νέο Δήμο Πωγωνίου. Βρισκόταν στα βορειοδυτικά του νομού. Είχε έδρα το Δελβινάκι, πρωτεύουσα της επαρχίας Πωγωνίου, και 2.933 κατοίκους βάσει της απογραφής του 2001. 

Ο Δήμος περιελάμβανε 17 δημοτικά διαμερίσματα:

: ** Δ.δ. Δελβινακίου ** -- το Δελβινάκιον [ 751 ]
: ** Δ.δ. Αγίας Μαρίνης ** -- η Αγία Μαρίνα [ 182 ]
: ** Δ.δ. Αργυροχωρίου ** -- το Αργυροχώριον [ 27 ]
: ** Δ.δ. Βήσσανης ** -- η Βήσσανη [ 426 ]
: ** Δ.δ. Καστανής ** -- η Καστανή [ 199 ]
: ** Δ.δ. Κερασόβου ** -- το Κεράσοβον [ 63 ]
: ** Δ.δ. Κρυονερίου ** -- το Κρυονέριον [ 122 ]
: ** [[Δημοτικό διαμέρισμα Κτισμάτων Ιωαννίνων|Δ.δ. Κτισμάτων]] ** [ 368 ]  
::* τα Κτίσματα [ 354 ]  
::* το Νεοχώριον [ 14 ]  
: ** Δ.δ. Λίμνης ** -- η Λίμνη [ 126 ]
: ** [[Δημοτικό διαμέρισμα Μαυροπούλου Ιωαννίνων|Δ.δ. Μαυροπούλου]] ** [ 171 ]  
::* το Μαυρόπουλον [ 80 ]  
::* το Ζάβροχον [ 58 ]  
::* η Χρυσόδουλη [ 33 ]  
: ** [[Δημοτικό διαμέρισμα Ορεινού Ξηροβάλτου Ιωαννίνων|Δ.δ. Ορεινού Ξηροβάλτου]] ** [ 49 ]  
::* το Ορεινόν [ 20 ]  
::* το Ξηρόβαλτον [ 29 ]  
: ** Δ.δ. Περιστερίου ** -- το Περιστέριον [ 132 ]
: ** Δ.δ. Ποντικατών ** -- οι Ποντικάται [ 36 ]
: ** Δ.δ. Στρατινίστης ** -- η Στρατίνιστα [ 87 ]
: ** [[Δημοτικό διαμέρισμα Τεριαχίου Ιωαννίνων|Δ.δ. Τεριαχίου]] ** [ 42 ]  
::* το Τεριάχιον [ 19 ]  
::* το Σταυροδρόμιον [ 23 ]  
: ** Δ.δ. Φαραγγίου ** -- το Φαράγγιον [ 26 ]
: ** Δ.δ. Χαραυγής ** -- η Χαραυγή [ 126 ]

## Εξωτερικοί σύνδεσμοι
Raid on Bungeling Bay

Το **Raid on Bungeling Bay** είναι ένα βιντεοπαιχνίδι shoot 'em up και multi-scrolling και αποτελεί το πρώτο παιχνίδι που δημιούργησε ο Γουίλ Ράιτ. Εκδόθηκε από την Brøderbund για τα συστήματα Commodore 64 (1984), NES και MSX (1985). Το παιχνίδι παίζεται σε μια έκταση 10 X 10 οθόνες με σχετικά απλά γραφικά και ήχο και δίχως μουσική.
 
## Υπόθεση
Το *Bungeling Empire* (συνηθισμένος ανταγωνιστής στα παιχνίδια της Brøderbund) προσπαθεί για άλλη μια φορά, αφού είχε αποτύχει ήδη στο παιχνίδι *[[Lode Runner]]*, να κατακτήσει τον κόσμο χρησιμοποιώντας αυτή τη φορά το *war machine*, η οποία όμως δεν έχει τελειοποιηθεί ακόμη, καθώς έξι εργοστάσια της *Bungeling Bay* δουλεύουν συνεχώς για την ολοκλήρωση αυτού του υπερόπλου. Σκοπός του παιχνιδιού είναι η ισοπέδωση των έξι αυτών εργοστασίων. Για την πραγματοποίηση του σκοπού αυτού ο παίκτης έχει στην διάθεσή του ένα αεροπλανοφόρο και πέντε μαχητικά ελικόπτερα.

Ωστόσο, το *Bungeling Empire* έχει αρκετά περισσότερα στην διάθεσή του:
* Μικρά εφοδιαστικά πλοιάρια, το χρώμα των οποίων φανερώνει ποιο εργοστάσιο εφοδιάζουν.  
* Τανκς, τα οποία ουσιαστικά κάνουν την ίδια δουλειά όπως τα εφοδιαστικά σκάφη, αλλά στη στεριά. 
* Άσπρα καταδιωκτικά αεροσκάφη εξοπλισμένα με πυραύλους αέρος-αέρος.
* Εγκαταστάσεις ραντάρ, οι οποίες διευθύνουν της επιθέσεις των καταδιωκτικών αεροσκαφών. 
* Μαύρα βομβαρδιστικά αεροσκάφη τα οποία έχουν εντολή να καταστρέψουν το αεροπλανοφόρο του παίκτη. 
* Πυροβόλα, τα οποία μετά την καταστροφή του τρίτου εργοστασίου, χρησιμοποιούν και "έξυπνους" πυραύλους. 

Εκτός αυτού, το *Bungeling Empire* κατασκευάζει σε λιμάνι του βορειοανατολικού νησιού κατά την διάρκεια του παιχνιδιού ένα επιπλέον μεγάλο και επικίνδυνο πολεμικό πλοίο, το οποίο έχει εντολή να καταστρέψει το αεροπλανοφόρο και επίσης διαθέτει "έξυπνους" πυραύλους.

## Κριτικές
Το *Raid on Bungeling Bay* έλαβε κυρίως θετικά σχόλια από τον τύπο. Το 1996 ψηφίστηκε στην 24η θέση της λίστας των 150 καλύτερων παιχνιδιών όλων των εποχών από το αμερικανικό περιοδικό *Computer Gaming World*.

## Κληρονομία
Ο δημιουργός του παιχνιδιού Γουίλ Ράιτ είπε ότι ο σχεδιασμός των τοπίων της *Bungeling Bay* χρησιμοποιώντας το *level editor* που είχε δημιουργήσει του άρεσε τόσο που σκέφτηκε να σχεδιάσει παιχνίδι προσομοίωσης μιας πόλης στο οποίο ο ίδιος ο παίκτης θα μπορούσε να δημιουργήσει και να διαμορφώσει πόλη, να οργανώσει την συγκοινωνία κλπ. Το παιχνίδι αυτό ήταν το γνωστό SimCity. Ήταν μεγάλη επιτυχία και καθιέρωσε τον Ράιτ ως σχεδιαστή ηλεκτρονικών παιχνιδιών.

## Παραπομπές


## Εξωτερικοί σύνδεσμοι
* ''Raid on Bungeling Bay''  στην MobyGames (αγγλικά)
* Προφίλ στο Video Game Rebirth (αγγλικά)

Κατηγορία:Βιντεοπαιχνίδια του NES
Κατηγορία:Βιντεοπαιχνίδια του 1984
Κατηγορία:Βιντεοπαιχνίδια shoot 'em up
Κατηγορία:Βιντεοπαιχνίδια του Commodore 64
Κατηγορία:Βιντεοπαιχνίδια της MSX
Λουτρά Ωραίας Ελένης Κορινθίας

Τα **Λουτρά της Ωραίας Ελένης** είναι χωριό του Νομού Κορινθίας, 9 χλμ νότια του Ισθμού της Κορίνθου. Διοικητικά ανήκει στον Δήμο Κορινθίων  .

## Ιστορία
Μέχρι τη δεκαετία του '90, η περιοχή ήταν  γεμάτη βάλτους ή χωράφια των κατοίκων του Γαλατακίου. Στην κορυφή ενός λόφου φαίνονται τα ερείπια ενός ανεμόμυλου που χρησιμοποιήθηκε από τους Γερμανούς ως πυροβολείο κατά τον Β΄ Παγκόσμιο Πόλεμο.

Μετά το Κιάτο και την Ακράτα αναζητήθηκαν νεές απομονωμένες παραθαλάσσιες περιοχές για δημιουργία εξοχικών. Μία από αυτές ήταν τα Λούτρα Ωραίας Ελένης. Αρχικά η κατοικίσιμη περιοχή ήταν κοντά στην παραλία όπου βρίσκονται τα ιαματικά λούτρα. Στα επόμενα χρόνια εξαπλώθηκε νοτιοανατολικά προς το χωριό Αλμυρή.

Το όνομα πιθανόν προέρχεται από τα ιαματικά λουτρά της περιοχής όπου πιστεύεται ότι έκανε στην αρχαιότητα το μπάνιο της η Ωραία Ελένη.

## Πληθυσμός
Ο μόνιμος πληθυσμός του χωριού είναι 1145 κάτοικοι. Το καλοκαίρι τριπλασιάζεται λόγω των πολλών εξοχικών κατοικιών και του τουρισμού. Οι κάτοικοι είναι ως επι το πλείστον:
* Αθηναίοι που μετέτρεψαν τα εξοχικά σε μόνιμες κατοικίες
* πρώην κάτοικοι του Γαλατακίου
* πρώην κάτοικοι του Αγγελοκάστρου

## Γεωγραφία
Το χωριό είναι παραθαλάσσιο και διαθέτει δυο παραλίες. Ωστόσο η περιοχή υψομετρικά μεγαλώνει μερικά μέτρα πέρα από τη θάλασσα  λογω της ύπαρξης ενός βουνού. Τα κτήματα από ελαιόδεντρα σταδιακά  παραχωρούν τη θέση τους σε εξοχικές κατοικίες, μαγαζιά και ταβέρνες. Πλέον η παραθαλάσσια περιοχή διαθέτει ξενοδοχεία ταβέρνες και καφετέρειες.

## Οικονομία
Η τοπική οικονομία βασίζεται κυρίως στον τουρισμό και κατά δεύτερο λόγο στην αγροτική εκμετάλλευση. Η πλειονότητα των τουριστών είναι Έλληνες και κυρίως Αθηναίοι λόγω της εύκολης προσβασιμότητας (Από τα Λουτρα περνάει ο μοναδικος παραλιακός δρόμος προς Επίδαυρο). Τα Λουτρά διαθέτουν επίσης ιαματικά λουτρά τα οποία ωστόσο προς το παρόν δεν είναι οικονομικώς εκμεταλλεύσιμα. Το χωριό όπως και η γύρω περιοχή έχει πρόβλημα λειψυδρίας το οποίο επιδεινώνεται το καλοκαίρι με την αύξηση των κατοίκων.

## Εξωτερικοί σύνδεσμοι
* https://web.archive.org/web/20100202041154/http://www.dimosaronikou.gr/profile.php
* https://web.archive.org/web/20090428111935/http://www.saronikos.gov.gr/
* https://web.archive.org/web/20090222165351/http://korinthia.gr/dimoi-saronikos.php

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Ίμρε Μπόντα

Ο **Ιμρέ Μπόντα** (ουγγρικά: *Boda Imre*) είναι πρώην διεθνής Ούγγρος ποδοσφαιριστής που αγωνιζόταν ως κεντρικός επιθετικός και έκανε καριέρα στην Ουγγαρία και στην Ελλάδα.

## Καριέρα
Γεννήθηκε στις 10 Οκτωβρίου του 1961 στο Ζόλνοκ της Ουγγαρίας και ξεκίνησε την καριέρα του το 1973 από τα τμήματα υποδομής της ΜΤΚ Βουδαπέστης ενώ το 1980 προωθήθηκε στην πρώτη ομάδα του συλλόγου όπου αγωνίστηκε ως το 1987 πετυχαίνοντας 58 γκολ σε 190 αγώνες πρωταθλήματος. Έπειτα από ένα μικρό πέρασμα με τη μορφή δανεισμού από τη Βάσας, το καλοκαίρι του 1988 μεταγράφηκε στην Ελλάδα και συγκεκριμένα στον Ολυμπιακό Βόλου, παρά το γεγονός πως για την απόκτησή του είχαν ενδιαφερθεί τόσο ο Ολυμπιακός Πειραιώς όσο και ο ΠΑΟΚ.

Με τη φανέλα της ομάδας του Βόλου καταφέρνει να αναδειχτεί πρώτος σκόρερ του πρωταθλήματος για την αγωνιστική περίοδο 1988-89 με 20 τέρματα, ξεπερνώντας το μεγάλο όνομα της εποχής και συμπατριώτη του, Λάγιος Ντέταρι που είχε 15. Κατά τη δεύτερη χρονιά του στην ομάδα του Βόλου σημείωσε 10 τέρματα σε 15 αγώνες, καθώς ένας σοβαρός τραυματισμός δεν του επέτρεψε να αγωνιστεί περισσότερο. Την επόμενη χρονιά παρέμεινε αρχικά στον Ολυμπιακό Βόλου, πετυχαίνοντας μάλιστα 10 γκολ στον πρώτο γύρο του πρωταθλήματος της Β΄ Εθνικής, τον Ιανουάριο όμως μεταγράφηκε στον ΟΦΗ. Το πέρασμα του από την ομάδα της Κρήτης ήταν απογοητευτικό καθώς την πρώτη σεζόν πέτυχε μόλις 5 γκολ σε 20 συμμετοχές, ενώ τη δεύτερη είχε 4 συμμετοχές χωρίς να καταφέρει να σκοράρει και αποχώρησε από την ομάδα τον Δεκέμβριο του 1991. Επέστρεψε στον Ολυμπιακό Βόλου, ο οποίος συμμετείχε στη Β΄ Εθνική, όπου αγωνίστηκε μέχρι το 1993, οπότε επέστρεψε στην πατρίδα του για λογαριασμό της ΒΣΚ Βουδαπέστης, στην οποία και κρέμασε τα παπούτσια του.

Ο Μπόντα διετέλεσε 8 φορές διεθνής με την Εθνική Ουγγαρίας, πετυχαίνοντας 3 τέρματα.

## Στατιστικά στην Α΄ Εθνική

## Πηγές

* 
* Αφιέρωμα στον Ίμρε Μπόντα
* Πρωτάθλημα Ελλάδος 1989/90
* Πρωτάθλημα Ελλάδος 1990/91
* Περιοδικό Active, περίοδος Β΄, τεύχος 105, συλλεκτικό τεύχος «80 χρόνια ελληνικό πρωτάθλημα», σελ. 74-75.

Κατηγορία:Ούγγροι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές ΜΤΚ Βουδαπέστης
Κατηγορία:Ποδοσφαιριστές Βάσας ΣΚ
Κατηγορία:Ποδοσφαιριστές ΒΣΚ Βουδαπέστης
Κατηγορία:Ξένοι ποδοσφαιριστές στην Ελλάδα
Κατηγορία:Ούγγροι ποδοσφαιριστές στο εξωτερικό
Μακρίσια Ηλείας

Τα **Μακρίσια Ηλείας** είναι κεφαλοχώρι, που απλώνεται ανάμεσα σε τρεις χωματόλοφους κατάφυτους από πεύκα και κουκουναριές. Απέχει 3 χιλιόμετρα βορειοδυτικά των Κρεστένων και 5 χλμ. νοτιοδυτικά της Ιεράς Άλτης της Ολυμπίας, ενώ έχει 1.584 κατοίκους σύμφωνα με την απογραφή του 2021. Ανήκει διοικητικά στο Δήμο Ανδρίτσαινας - Κρεστένων.

Τις πρώτες πληροφορίες για τον πληθυσμό των Μακρισίων δίνει η απογραφή των Ενετών το 1689, αναφέροντας 79 κατοίκους (25 άνδρες, 23 σερνικά παιδιά, 19 γυναίκες και 12 κορίτσια). Το 1816, ο Γάλλος περιηγητής, γιατρός και ακαδημαϊκός Φραγκίσκος-Ούγγος-Λαυρέντιος Πουκεβίλ, πηγαίνοντας προς την Αρχαία Ολυμπία, αναφέρει δύο οικισμούς, την Πάνω και Κάτω Μακρίσια με 300 κατοίκους, αλλά και η πρώτη επίσημη απογραφή επί Καποδίστρια το 1829 αναφέρει 353 κατοίκους.

Οι κάτοικοι των Μακρισίων είναι, κατά κύριο λόγο, γεωργοκτηματίες.

Στον τομέα της παιδείας, από τις αρχές του 20ού αιώνα, τα Μακρίσια έβγαλαν πολλούς επιστήμονες και στρατιωτικούς.

Τα Μακρίσια έλαβαν μέρος σε όλους τους απελευθερωτικούς αγώνες, με αποκορύφωμα το 1821, όπου με σώμα Μακρισαίων μαχητών και με επικεφαλής το Σάββα Χαρτουμπέκη και τον Παπά του χωριού, Παπα-Κολοβό, άγαλμα του οποίου κοσμεί την πλατεία των Μακρισίων, πολέμησαν στα στενά σου Αγίου Αθανασίου στην ορεινή Ολυμπία, στου Λάλα, στο κάστρο Χλεμούτσι, στην Αγουλινίτσα, στη θέση Κλειδί, στην Πάτρα, στα Δερβενάκια κ.λ.π.

## Εξωτερικοί σύνδεσμοι
*Γυμνάσιο Κρεστενών - Μακρίσια
*Ψηφιακή Βιβλιοθήκη Πέργαμος - Συλλογή λαογραφικών υλικών εκ του χωρίου Μακρίσια Ολυμπίας Ηλείας

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Πολ Μπιγιά

Ο **Πωλ Μπιγιά** (Paul Biya, 13 Φεβρουαρίου 1933-), είναι πολιτικός από το Καμερούν που υπηρετεί ως ηγέτης της χώρας (πρώτα ως πρωθυπουργός και έπειτα ως πρόεδρος), από το 1975 έως και σήμερα. Σήμερα είναι ο γηραιότερος εν ενεργεία αρχηγός κράτους στον κόσμο, καθώς είναι γεννημένος στις .

## Βιογραφία
### Πρώτα χρόνια και σπουδές
Γεννήθηκε σε ένα χωριό του τότε Γαλλικού Καμερούν το 1933. Σπούδασε στο Παρίσι και αποφοίτησε με δίπλωμα στις διεθνείς σχέσεις, το 1961. Έγινε πρωθυπουργός το 1975, επί κυβερνήσεως Αχμαντού Αχίτζο. Ο Αχίτζο παραιτήθηκε στις 6 Νοεμβρίου 1982 και ο Μπιγιά έγινε Πρόεδρος.

### Άνοδος στην εξουσία
Μετά την παραίτηση του Αχίτζο, ξέσπασε διαμάχη ανάμεσα στους 2 άνδρες. Ο Αχίτζο στάλθηκε στην εξορία (1983) όπου πέθανε (1989).

## Επανεκλογές στην προεδρία
Στις 11 Οκτωβρίου 2004 ο Μπιγιά επανεξελέγη για μια ακόμα 7ετή θητεία στις προεδρικές εκλογές, με 75%, παρά τους ισχυρισμούς της Αντιπολίτευσης περί εκτεταμένης νοθείας. Το 2008 πέτυχε να τροποποιήσει το Σύνταγμα, ώστε να του δοθεί η δυνατότητα να διεκδικήσει και τρίτη προεδρική θητεία.

Στις προεδρικές εκλογές που διενεργήθηκαν στις 6 Οκτωβρίου 2011, ο Μπιγιά εξασφάλισε και 6η θητεία στην εξουσία, με ποσοστό 77,9% των ψήφων έναντι 10% για τον Τζον Φρου Εντί. Οι αντίπαλοι του Μπιγιά ισχυρίστηκαν ότι έγινε νοθεία στις εκλογές και επισημάνθηκαν ανωμαλίες στην εκλογική διαδικασία από τις γαλλικές και τις αμερικανικές κυβερνήσεις. Στην ομιλία του μετά την εκλογική του νίκη, ο Μπιγιά υποσχέθηκε τη δημιουργία νέων θέσεων εργασίας. Η ορκωμοσία για την νέα θητεία του έγινε στις 3 Νοεμβρίου 2011.

Ο Μπιγιά κέρδισε άλλη μία επταετή θητεία, καθώς αναδείχθηκε νικητής και στις προεδρικές εκλογές που διεξήχθησαν τον Οκτώβριο του 2018. 

Σε εκλογές που σημαδεύτηκαν από διαμαρτυρίες με νεκρούς και καταγγελίες για νοθεία, ο Μπιγιά κέρδισε και άλλη θητεία, τον Οκτώβριο του 2025.
Σύμφωνα με τα επίσημα δημοσιευμένα αποτελέσματα, ο Μπιγιά έλαβε το 54% των ψήφων. Ο υποψήφιος της αντιπολίτευσης Ίσα Τσιρόμα του Μετώπου Εθνικής Σωτηρίας του Καμερούν ήρθε δεύτερος με 35% των ψήφων.

## Εξωτερικοί σύνδεσμοι
*Βιογραφία του πολιτικού.

## Παραπομπές


Κατηγορία:Πρόεδροι του Καμερούν
Κατηγορία:Πρωθυπουργοί του Καμερούν
Κατηγορία:Ηγέτες εν ενεργεία
Κατηγορία:Δικτάτορες
Μήτση Κωνσταντάρα

Η **Μήτση (Δήμητρα) Κωνσταντάρα** (Αθήνα, 1922 - Αθήνα, 22 Δεκεμβρίου 1985) ήταν Ελληνίδα ηθοποιός. Έπαιξε και διακρίθηκε σε δεύτερους ρόλους.

## Βιογραφία
Ήταν μικρότερη αδερφή του ηθοποιού Λάμπρου Κωνσταντάρα. Την ίδια σχεδόν περίοδο με τη γέννησή της έμεινε ορφανή από πατέρα, γι' αυτό αγαπήθηκε ιδιαίτερα από όλη την οικογένεια. Τα δύο μεγαλύτερα αδέρφια της, και ιδιαίτερα ο Λάμπρος, την αντιμετώπιζαν πάντα σαν μικρό παιδί. Ακόμα και σε μεγάλη ηλικία οι πολύ κοντινοί της άνθρωποι την αποκαλούσαν χαϊδευτικά Μήτση.

Σπούδασε στην Δραματική Σχολή του Εθνικού Θεάτρου από όπου αποφοίτησε με άριστα και το 1945 πρωτοεμφανίστηκε στην Πρώτη Κρατική Σκηνή με το έργο Αρλεζιάννα. Εκείνη την εποχή υπήρχε ένα είδος θεάτρου, τα ονομαστά μπουλούκια, τα οποία η ίδια υπηρέτησε με μεγάλη επιτυχία, κάτι όμως που την έκανε το μαύρο πρόβατο της οικογένειας για τον δρόμο που ακολούθησε.

Το 1948, συμμετείχε στο θίασο Δημητρίου-Σκορδούλη-Κάσση, που κάνει περιοδεία στην Κωνσταντινούπολη για περίπου ένα χρόνο. Για κάποιο διάστημα εγκατέλειψε το θέατρο για οικογενειακούς λόγους. Εκείνη την περίοδο έμενε στο σπίτι του αδερφού της.

Το 1961 επανέρχεται στο θέατρο, αρχικά μόνη της, στο θίασο της Μαίρης Αλκαίου και του Βασίλη Διαμαντοπούλου, στο έργο "Ένα δέντρο μεγαλώνει στο Μπρούκλιν" και ακολουθεί το έργο "Πέντε στρέμματα Παράδεισος" κ.ά.

Από το 1964 και μετά, άρχισε να παίζει με τον αδερφό της, Λάμπρο, σε θέατρο και σινεμά, σε παραστάσεις όπως "Μια κυρία ατυχήσασα" (που στο σινεμά μεταφέρθηκε με τον τίτλο *[[Ο στρίγγλος που έγινε αρνάκι]]*), *[[Τι 30, τι 40, τι 50]]*, *[[Υπάρχει και φιλότιμο]]* κ.ά. Τα πιο πολλά από αυτά τα έργα πήγαν και στον κινηματογράφο με άλλο τίτλο. Η Μήτση κοντά στον Λάμπρο ξέφυγε από την ανωνυμία και μαζί γυρίσανε περίπου 30 ταινίες.

Τη δεκαετία του '70 συνεργάστηκε με το Εθνικό Θέατρο στα έργα "Αλκιβιάδης" του Ν. Τουτουντζάκη, "Δικαίωση" του Νίκου Ζακοπούλου και πολλά άλλα έργα. Έκανε όμως και αυτόνομη καριέρα και στην τηλεόραση τη δεκαετία του '70, σε σειρές όπως: ''Λούνα Παρκ'', ''Εκείνες κι εγώ'', *[[Μεθοριακός σταθμός]]*, ''Παλιατζής'' κ.ά.

Όταν το 1985 πέθανε ο Λάμπρος, η Μήτση έπεσε σε κατάθλιψη. Πέθανε πιθανόν από ανακοπή καρδιάς στον ύπνο της, έξι μήνες μετά. Κηδεύτηκε στον οικογενειακό τάφο στο Πρώτο Νεκροταφείο Αθηνών.

Αν και είχε κάνει ένα γάμο, δεν είχε παιδιά αλλά είχε δύο ανίψια που αγαπούσε πολύ, τον γιο του Λάμπρου Δημήτρη Κωνσταντάρα και την Σίση, κόρη της αδερφής της, Σάσας.

## Φιλμογραφία

## Θέατρο

## Παραπομπές


## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ενταφιασμοί στο Πρώτο Νεκροταφείο Αθηνών
Πρωτοπόροι (ερυθρόμορφη αγγειογραφία)

μικρογραφία|Ο Ερμής, ο Διόνυσος, η Αριάδνη και ο Ποσειδώνας (εδώ εικονίζεται και η Αμφιτρίτη αλλά δεν φαίνεται). Λεπτομέρεια από την κοιλιά αττικής ερυθρόμορφης υδρίας, περ. 510 π.Χ.–500 π.Χ. Από την Ετρουρία
**Πρωτοπόροι** ονομάστηκε από τον μελετητή της αρχαίας ελληνικής αγγειογραφίας Τζον Μπήζλυ (Sir John Beazley) μια συγκεκριμένη ομάδα αγγειογράφων του πρώιμου αρχαϊκού Ερυθρόμορφου Ρυθμού στην Αττική. Η ομάδα αυτή άκμασε την τελευταία εικοσαετία του 6ου αι. π.Χ. και επέδρασε επαναστατικά στην εξέλιξη της ελληνικής ζωγραφικής. Αν και η ίδια η ερυθρόμορφη τεχνική δεν ήταν δική τους ανακάλυψη, οι καινοτομίες τους κυρίως στη φυσιοκρατική απόδοση του ανθρώπινου σώματος έθεσαν τις βάσεις για τη δημιουργία των εξαιρετικότερων έργων της ελληνικής αγγειογραφίας κατά την κλασική περίοδο.

Οι τρεις σημαντικότεροι Πρωτοπόροι ήταν ο Ευφρόνιος, στον οποίο αποδίδεται η σύλληψη της επαναστατικής τεχνοτροπίας αυτής της ομάδας, ο Ευθυμίδης, που γαλουχήθηκε εξαρχής σε αυτό το ρεύμα, και ο Φιντίας που επέλεξε να στραφεί προς την τεχνοτροπία των Πρωτοπόρων αλλάζοντας την αρχική πορεία της καλλιτεχνικής του καριέρας. Δευτερεύοντες ζωγράφοι της ίδιας ομάδας είναι Σμίκρος, που μιμείται τον Ευφρόνιο, ο Ύψις, ο Ζωγράφος του Δικαίου, που ήταν μαθητής του Ευθυμίδη, και ο Ζωγράφος του Σωσία. Ο τελευταίος φέρει αυτό το συμβατικό όνομα γιατί δεν έχει βρεθεί κανένα αγγείο με την υπογραφή του. Άλλοι μελετητές συνδέουν τα αγγεία που του απέδωσε ο Μπήζλυ με την ώριμη περίοδο του Ευθυμίδη ή με το Ζωγράφο του Κλεοφράδη.

Οι Πρωτοπόροι ενδιαφέρθηκαν για την απόδοση του ανθρώπινου σώματος σε διάφορες περίπλοκες στάσεις εκμεταλλευόμενοι πλήρως τις δυνατότητες που τους έδινε η νέα ερυθρόμορφη τεχνική στην απόδοση αλληλοεπικαλυπτόμενων μορφών. Απεικόνισαν το ανθρώπινο σώμα και από διάφορες οπτικές γωνίες, φροντίζοντας να αποτυπώνουν στη μυολογία των σωμάτων την κίνηση. Με αυτές τις σημαντικές κατακτήσεις κατάφεραν να υπερβούν τις συμβατικότητες της αρχαϊκής αγγειογραφίας και να κάνουν σημαντικά βήματα προς τη φυσιοκρατία. Οι Πρωτοπόροι απέδωσαν επίσης σώματα κατ' ενώπιον, ακόμα και πρόσωπα, αν και τα τελευταία μόνο σε ειδικές περιπτώσεις γκροτέσκων μορφών, όπως είναι ο ληστής Κύκνος, εταίρες, συμποσιαστές και κένταυροι. Ο ψυκτήρας, η κάλπις, η στάμνος, η πελίκη, ο αμφορέας με λαιμό και σχοινοειδείς λαβές και ο λεγόμενος αμφορέας τύπου D είναι τα βασικά σχήματα αγγείων που χρησιμοποίησαν για πρώτη φορά οι Πρωτοπόροι, οι οποίοι προτιμούσαν γενικά τα μεγάλα αγγεία. Ζωγράφισαν και κάποιες κύλικες, συνήθως με σκηνές «παρέλασης» (το λεγόμενο Parade Style), όχι οφθαλμωτές.
 

Κατηγορία:Αρχαιοελληνική αγγειογραφία
Ψυκτήρ (αγγείο)

Ο **ψυκτήρας** στην αρχαία ελληνική κεραμική είναι ένα αγγείο σε σχήμα μανιταριού, κούφιο μέχρι την επίπεδη βάση του, που χρησιμοποιούνταν για την ψύξη του κρασιού. Ετοποθετείτο μέσα σε ένα μεγαλύτερο αγγείο, συνήθως ένα καλυκωτό κρατήρα, που περιείχε δροσερό νερό. Διάφορα σχήματα αγγείων για την ψύξη του κρασιού χρησιμοποιήθηκαν και παλιότερα. Ψυκτήρες όμως του συγκεκριμένου σχήματος πρωτοκατασκευάστηκαν από τους Πρωτοπόρους του ερυθρόμορφου ρυθμού γύρω στο 520 π.Χ., προφανώς σε συνδυασμό με τον καλυκωτό κρατήρα, σχήμα που πρωτοχρησιμοποίησε ο όψιμος Εξηκίας γύρω στο 530 π.Χ. και καθιέρωσε λίγο αργότερα ο Ευφρόνιος. Η χρήση ψυκτήρων δεν κράτησε περισσότερο από δυο γενιές: Από το 460 π.Χ. περίπου και μετά σταματάει τόσο η παραγωγή ψυκτήρων από τους αγγειοπλάστες όσο και η απεικόνισή τους στην αγγειογραφία.

Κατηγορία:Αρχαία ελληνικά αγγεία ανά είδος
Ρόιντον Μίστρι

Ο **Ρόιντον Μίστρι** (*Rohinton Mistry*, 3 Ιουλίου 1952) θεωρείται ένας από τους καλύτερους συγγραφείς με καταγωγή από την Ανατολική Ασία που γράφουν στα αγγλικά. Κατοικεί στο Οντάριο του Καναδά, όμως κατάγεται από την Ινδία και ανήκει στη θρησκευτική μειονότητα των Ζωροαστρών Παρσί.

Γεννήθηκε στη Βομβάη (σημερινό Μουμπάι) της Ινδίας και μετανάστευσε στον Καναδά το 1975. 

Το πρώτο του μυθιστόρημα *Such a Long Journey*, δημοσιεύτηκε το 1991 και ήταν υποψήφιο για το Βραβείο Μπούκερ.

Το δεύτερο μυθιστόρημά του, *[[Λεπτή Ισορροπία]]* *(A Fine Balance (1995))*, έγινε τεράστια επιτυχία στη Βόρεια Αμερική.

Το 2002, ο Μίστρι ακύρωσε μια περιοδεία για το βιβλίο του *[[Οικογενειακές Υποθέσεις]]* στις ΗΠΑ διότι ο ίδιος και η γυναίκα του έγιναν στόχοι των υπηρεσιών ασφαλείας σε κάθε αεροδρόμιο που επισκέπτονταν, προφανώς λόγω της εμφάνισής του. Ο Μίστρι ανέφερε πως στην πρώτη πτήση της περιοδείας, "μας υποδέχτηκε ένας ταξιδιωτικός πράκτορας που μας είπε με χαρά πως είχαμε επιλεγεί τυχαία για έναν ιδιαίτερο έλεγχο ασφαλείας. Αυτό άρχισε να συμβαίνει σε κάθε στάση, σε κάθε αεροδρόμιο. Η τυχαία διαδικασία εμφανίστηκε με βεβαιότητα 100 τοις εκατό." 

Τα βιβλία του απεικονίζουν ποικίλες όψεις της ινδικής κοινωνικοοικονομικής ζωής, όπως επίσης της ζωής, των εθίμων και της θρησκείας των Ζωροαστρών Παρσί.

Τα δύο τελευταία βιβλία του Μίστρι κυκλοφορούν στα ελληνικά από τις εκδόσεις Ενάλιος.

## Παραπομπές


## Βιβλιογραφία
**Tales from Firozsha Baag* (1987)
**Such a Long Journey* (1991)
**Λεπτή Ισορροπία* (1996)
**Οικογενειακές Υποθέσεις* (2002)

Μιστρι
Otenet

Η **Otenet Α.Ε.** ήταν μια εταιρεία που ιδρύθηκε το 1996 και είχε ως αντικείμενό της την παροχή τηλεπικοινωνιακών και διαδικτυακών υπηρεσιών στον ελλαδικό χώρο και σε ορισμένες χώρες του εξωτερικού. Κατά το 2006 ο ΟΤΕ κατείχε το 94,58% του μετοχικού κεφαλαίου ενώ το υπόλοιπο 5,42% κατείχε το Εθνικό Κέντρο Έρευνας Φυσικών Επιστημών «Δημόκριτος» και το Εθνικό Μετσόβιο Πολυτεχνείο.

Η **Otenet Α.Ε.** διέθετε δύο θυγατρικές, την Voice@net, εταιρεία παροχής υπηρεσιών φωνής η οποία εντάχθηκε τον Ιούνιο του 2002 και την OTENET Κύπρου (Otenet Cyprus Ltd) που ιδρύθηκε στην Λευκωσία το 2000 και της οποίας παλαιότερα κατείχε το 60% του μετοχικού κεφαλαίου. Το 2005 απασχολούσε συνολικά 317 εργαζόμενους.

## Δίκτυο
Το δίκτυο της Otenet ήταν εξοπλισμένο με εξήντα τέσσερις ιδιόκτητους κόμβους, σε όλες τις πρωτεύουσες των νομών της Ελλάδας. Για τη διασύνδεση αυτών, χρησιμοποιούνταν κυκλώματα μέγιστης ταχύτητας 310 Mbps (για τη ζεύξη Αθήνας-Θεσσαλονίκης) και ελάχιστης ταχύτητας 4 Mbps, 2 Mbps και 1 Mbps. Η διασύνδεση του δικτύου με το διεθνές διαδίκτυο, επιτυγχάνονταν μέσω κυκλωμάτων οπτικών ινών συνολικής χωρητικότητας 3.5 Gbps και με σημεία διασύνδεσης τους κόμβους της Αθήνας και της Θεσσαλονίκης.

## Υπηρεσίες
Η Otenet προσέφερε σύνδεση στο διαδίκτυο μέσω γραμμών PSTN, ISDN, ADSL και μισθωμένων κυκλωμάτων. Επίσης διέθετε ιδιόκτητο κέντρο δεδομένων όπου παρείχε φιλοξενία εξοπλισμού, φιλοξενία ιστοσελίδων, ενοικίαση εξοπλισμού, διαχείριση εξοπλισμού και εφαρμογών, και υπηρεσίες streaming ήχου/εικόνας.

## Κριτική
Ο ίδιος ο ΟΤΕ έχει κατηγορηθεί και έχουν κατατεθεί αιτήσεις για ασφαλιστικά μέτρα εναντίον του στην *ΕΕΤΤ* από άλλους παρόχους διαδικτυακών υπηρεσιών, για την προνομιακή συμπεριφορά του και την εκμετάλλευση της de facto δεσπόζουσας θέσης του για την προώθηση των συμφερόντων της Otenet.

## Ιστορικό
Η εταιρεία συστάθηκε στις 30 Μαΐου 1996 αρχικά ως *Ανώνυμη Ελληνική Εταιρεία Παροχής Προϊόντων και Υπηρεσιών Internet* με το διακριτικό τίτλο *Otenet* και έδρα την Αθήνα. Σχεδόν ένα χρόνο μετά, η *Otenet* μεταφέρεται στο Μαρούσι. Στα τέλη του 1999, η εταιρεία μετατρέπεται σε *Otenet Α.Ε.* Στα μέσα του 2004, η *Otenet* συγχωνεύτηκε με την *Ανώνυμη Εταιρεία Παροχής Τουριστικών Προϊόντων και Υπηρεσιών μέσω Internet* με τον διακριτικό τίτλο *Travel GR by Otenet* απορροφώντας την εξολοκλήρου ενώ στις αρχές του 2008, η ίδια η *Otenet* απορροφήθηκε εξολοκλήρου από τον ΟΤΕ. Τον Μάιο του 2008, απέκτησε το 100% της Voice@net, εταιρείας υπηρεσιών τηλεφωνίας στην οποία είχε τότε η Τρόπαια Συμμετοχική σύνολο συμμετοχής 15,93% (έναντι του 50% που απέκτησε τον Νοέμβριο του 1999), έναντι 1,3 εκατομμυρίων ευρώ.

## Εξωτερικοί σύνδεσμοι
*otenet.gr
*my.otenet.gr

## Παραπομπές και σημειώσεις


Κατηγορία:Οργανισμός Τηλεπικοινωνιών Ελλάδος
Πολιτικό Ισλάμ

Ο **ισλαμισμός** (συχνά αποκαλούμενος επίσης ***πολιτικό Ισλάμ***) είναι μια θρησκευτικο-πολιτική ιδεολογία που υποστηρίζει ότι τα σύγχρονα μουσουλμανικά κράτη και περιφέρειες θα πρέπει να ανασυσταθούν με συνταγματικούς, οικονομικούς και πολιτιστικούς όρους, σύμφωνα με αυτό που νοείται ως αναβίωση ή επιστροφή. Στην αυθεντική ισλαμική πίστη και πρακτική.

Οι ιδεολογίες που ονομάζονται *ισλαμιστικές* μπορεί να υποστηρίζουν μια «επαναστατική» στρατηγική εξισλαμισμού της κοινωνίας μέσω άσκησης της κρατικής εξουσίας ή εναλλακτικά μια «μεταρρυθμιστική» στρατηγική για τον επανισλαμισμό της κοινωνίας μέσω του κοινωνικού και πολιτικού ακτιβισμού της βάσης.  Ο όρος αφορά σε μη κρατικά μεταρρυθμιστικά κινήματα, πολιτικά κόμματα, πολιτοφυλακές και επαναστατικές ομάδες.   Οι ισλαμιστές δίνουν έμφαση στην εφαρμογή της σαρία,  στην πανισλαμική πολιτική ενότητα, στη δημιουργία ισλαμικών κρατών  και στην πλήρη άρση των δυτικών  οικονομικών, στρατιωτικών, πολιτικών, κοινωνικών ή πολιτιστικών επιρροών και επιδιώξεων στον μουσουλμανικό κόσμο.

Η έννοια του όρου έχει συζητηθεί εκτενώς και έχει υπάρξει αντικείμενο αντιπαραθέσεων τόσο σε πολιτικά όσο και σε ακαδημαϊκά πλαίσια. Έχει επικριθεί από πολλούς Ισλαμιστές και ακαδημαϊκούς που πιστεύουν ότι τα δυτικά μέσα μαζικής ενημέρωσης έχουν μετατρέψει τον όρο σε συνώνυμο της βίας, του εξτρεμισμού και των παραβιάσεων των ανθρωπίνων δικαιωμάτων, οδηγώντας στην ισλαμοφοβία.  

Κεντρικές και εξέχουσες προσωπικότητες του πολιτικού Ισλάμ στον  20ο αιώνα θεωρούνται οι  (Sayyid Rhasid Rida),  Χασάν αλ-Μπάννα (Hassan al-Banna), Σαγίντ Κουτμπ (Sayyid Qutb), Αμπούλ Αλά Μαουντούντι (Abul A'la Maududi),  (Hasan al-Turabi) και άλλοι. Πολλά ισλαμιστικά κινήματα, όπως η «Μουσουλμανική Αδελφότητα», ήταν πρόθυμα να επιδιώξουν τους σκοπούς τους μέσω συμμετοχής στην πολιτική ζωή και όχι με επαναστατικά μέσα.  Άλλοι, όπως ο Σαγίντ Κουτμπ ζήτησαν τη χρήση ριζοσπαστικών μέσων, ενώ οι οπαδοί του θεωρούνται από τους δυτικούς μελετητές ως «ισλαμιστές εξτρεμιστές». Μετά την Αραβική Άνοιξη, πολλά ισλαμιστικά κινήματα ενεπλάκησαν έντονα στη πολιτική των χωρών τους, ενώ άλλα όπως το Ισλαμικό Κράτος του Ιράκ και του Λεβάντε (ISIL). δημιούργησαν «την επιθετική ισλαμιστική πολιτοφυλακή».

Πάντως τα ισλαμιστικά κινήματα έχουν αναμφισβήτητα αλλάξει τη Μέση Ανατολή περισσότερο από οτιδήποτε άλλο από τότε που τα σύγχρονα κράτη της περιοχής απέκτησαν την ανεξαρτησία τους, επαναπροσδιορίζοντας την πολιτική ακόμη και τα σύνορα.

## Τύποι
Ο Ισλαμισμός, όπως όλες οι ιδεολογίες μπορεί να χωριστεί σε επιμέρους τύπους, ανάλογα με την πολιτική σκέψη και τα πολιτικο-κοινωνικά γεγονότα που διαμορφώθηκαν στο πέρασμα του χρόνου.
Έτσι, υπάρχουν, 
οι μετριοπαθείς και μεταρρυθμιστές ισλαμιστές που αποδέχονται και εργάζονται στο πλαίσιο της δημοκρατικής διαδικασίας. Αυτή τη θέση ακολουθούν  κόμματα όπως το τυνησιακό κίνημα Ennahda, το πακιστανικό  Jamaat-e-Islami 
  το Partai Keadilan Sejahtera (PKS) στην Ινδονησία, κ.α.

## Δείτε επίσης
* Πολιτικό Ισλάμ στην Τουρκία
## Παραπομπές



Κατηγορία:Πολιτικές θεωρίες
Τζαμάλ αλ-Ντιν αλ-Αφγάνι

Ο **Τζαμάλ αλ-Ντιν αλ-Αφγάνι** (1838 – 9 Μαρτίου 1897), γνωστός και ως Ασανταμπάντι και Ιστανμπούλι, ήταν Ισλαμιστής πολιτικός ακτιβιστής και ιδεολόγος. Ο αλ-Αφγάνι ήταν αντίθετος στην ξένη κατοχή των μουσουλμανικών εδαφών. Θεωρούσε πως το βασικό πρόβλημα βρισκόταν στην έλλειψη ενότητας ανάμεσα στους μουσουλμάνους και αποκαλείται συχνά ο πατέρας του παν-ισλαμισμού.

Δραστηριοποιήθηκε έντονα σε πολλές χώρες. Στην Αίγυπτο υπήρξε μέντορας πολλών διανοητών που μετέπειτα αναδείχθηκαν σε σημαντικές πολιτικές προσωπικότητες, ανάμεσά τους ο Μοχάμεντ Άμπντου.

## Παραπομπές


## Εξωτερικοί σύνδεσμοι
* 

Κατηγορία:Ιρανοί ακτιβιστές
Οδηγητής

Ο **Οδηγητής** είναι περιοδικό που αποτελεί όργανο του Κεντρικού Συμβουλίου της Κομμουνιστικής Νεολαίας Ελλάδας (ΚΝΕ) και εκδίδεται μηνιαία, συνήθως κάθε πρώτο Σάββατο του μήνα. Κυκλοφορεί στις οργανώσεις της ΚΝΕ, στα βιβλιοπωλεία της «Εκδόσεις Σύγχρονη Εποχή» και στον ιστότοπό της, ενώ διανέμεται και στα πανεπιστήμια. Κοστίζει €2,5.

Ο Οδηγητής μέσα από τις σελίδες του προβάλλει την πολιτική του ΚΚΕ στη νεολαία, συμβάλλει στην ανάπτυξη των πολιτικών δεσμών της ΚΝΕ με την εργαζόμενη νεολαία, τους νέους που βρίσκονται στη μαθητεία και στην κατάρτιση, στα πανεπιστήμια και τα ΤΕΙ, στις εργατικές γειτονιές και την ύπαιθρο.

Στις 22 Σεπτεμβρίου του 1968, γραμμένος σε μεμβράνη και πολυγραφημένος, κυκλοφόρησε ο πρώτος Οδηγητής. Στην προμετωπίδα του, από το πρώτο φύλλο, υπάρχουν 4 στίχοι από το ποίημα Οδηγητής του Κώστα Βάρναλη, από όπου είναι δανεισμένο το όνομά του. Τυπωνόταν σε συνθήκες παρανομίας, αλλά έως το 1974, δηλαδή την πτώση της χούντας, έβγαλε 44 φύλλα. Μετά τη νομιμοποίηση του ΚΚΕ, τον Σεπτέμβριο του 1974 άρχισε να κυκλοφορεί κανονικά, καταγράφοντας έως το 1990 πολύ υψηλές κυκλοφορίες. Διέκοψε την κυκλοφορία του τον Σεπτέμβριο του 1990, για να ξανακυκλοφορήσει τον Σεπτέμβριο του 1991 ως και σήμερα ως μηναίο περιοδικό.

Τον Ιανουάριο του 2025 το Κεντρικό Συμβούλιο της ΚΝΕ εγκαινίασε νέα καμπάνια για την αύξηση της διακίνησης του Οδηγητή, στο πλαίσιο της οποίας άλλαξε η εμφάνιση και η τιμή του Οδηγητή. Πλέον το εξώφυλλό του θυμίζει περισσότερο περιοδικό παρά εφημερίδα, και κοστίζει €2,5 αντί για €2.

## Δείτε επίσης
* Φεστιβάλ ΚΝΕ-Οδηγητή

## Πηγές


## Εξωτερικοί Σύνδεσμοι
*Οδηγητής
*Βίντεο για τα 1000 φύλλα Οδηγητή

Κατηγορία:Κομμουνιστική Νεολαία Ελλάδας
Κατηγορία:Κομμουνιστικό Κόμμα Ελλάδας
Λυκαβηττός

Ο **Λυκαβηττός** είναι  λόφος της Αθήνας. Έχει το εκκλησάκι του Αγίου Γεωργίου στην κορυφή του και λειτουργεί και τελεφερίκ. Ο Λυκαβηττός είναι το δεύτερο ψηλότερο σημείο του λεκανοπεδίου Αττικής μετά τα Τουρκοβούνια και υψώνεται στα 277 μέτρα πάνω από το επίπεδο της θάλασσας και 227 μέτρα πάνω από την πόλη.

## Ιστορία
Αναφέρεται στη μυθολογία πως ο Λυκαβηττός ήταν ένας βράχος που κουβαλούσε στα χέρια της η Θεά Αθηνά και της έπεσε έπειτα από μια κακή είδηση που της έφερε ένα κοράκι. Από τότε τα κοράκια έγιναν μαύρα, λέει ο μύθος.

## Θέατρο Λυκαβηττού

Πάνω στον λόφο υπάρχει το Θέατρο Λυκαβηττού ένα ανοιχτό σύγχρονο αμφιθέατρο στο οποίο λαμβάνουν χώρα συναυλίες και θεατρικές παραστάσεις. Ανάμεσα στα ονόματα των καλλιτεχνών διεθνούς φήμης που έχουν πραγματοποιήσει συναυλίες στο θέατρο του Λυκαβηττού, είναι οι Ρέι Τσαρλς, Τζόαν Μπαέζ, B. B. King, Τσακ Μπέρι, Τζέρι Λι Λιούις, Τζέιμς Μπράουν, Μπομπ Ντίλαν, Πάκο ντε Λουθία, Αλ Ντι Μέολα, Τζον Μακλάφλιν, Manhattan Transfer, Γκάρι Μουρ, Πίτερ Γκάμπριελ, Black Sabbath, Νικ Κέιβ, Pet Shop Boys, Deep Purple, UB40, Placebo, Radiohead, Moby, Massive Attack, Faithless, Whitesnake, Τρέισι Τσάπμαν, Πάτι Σμιθ, Βανέσσα Μέι, Μπράιαν Φέρι, Τίτο Πουέντε, Buena Vista Social Club, Orishas, Nightwish, Violent Femmes, Motörhead, Massive Attack, Άλις Κούπερ, Scorpions, Tuxedomoon και Van Der Graaf Cenerator.

Ο χώρος χρησιμοποιήθηκε ως υπαίθριο θέατρο από τo Καθεστώς της 4ης Αυγούστου στο πλαίσιο προπαγανδιστικών εκδηλώσεων. Την Κυριακή 7 Αυγούστου 1939 ανέβηκε για πρώτη φορά εκεί θεατρική παράσταση με το έργο του Χαίνριχ φον Κλάιστ «Πενθεσίλεια» σε σκηνοθεσία του Τάκη Μουζενίδη [Τάκης Μουζενίδης], παραγωγή της Ε.Ο.Ν. [Εθνική Οργάνωση Νεολαίας] και του Βασιλικού (Εθνικού) Θεάτρου [Εθνικό Θέατρο].

## Προσωπικότητες της περιοχής
* Αντίνοος Αλμπάνης, ηθοποιός
* Όλγα Κεφαλογιάννη, πολιτικός
* Άννα Παναγιωτοπούλου, ηθοποιός
* Στέλιος Παρλιάρος, ζαχαροπλάστης

## Φωτογραφίες

Αρχείο:Athens Francis Bedford 1862.jpg|Άποψη από την Ακρόπολη, Φράνσις Μπέντφορντ, 1862
Αρχείο:Athens 1920.jpg|Άποψη του Λυκαβηττού το 1920 από τον Φρεντερίκ Μπουασονά
Αρχείο:Attica 06-13 Athens 48 Lycabettus railway car.jpg|Το τελεφερίκ στον Λυκαβηττό
Αρχείο:Μονοπάτι στον Λυκαβηττό.JPG|Μονοπάτι στον Λυκαβηττό
Αρχείο:Chapel of Saint George.jpg|Το εκκλησάκι του Αγίου Γεωργίου στην κορυφή
Αρχείο:Likavitos Nachtaufnahme 1200px.jpg|Ο Λυκαβηττός τη νύχτα
Αρχείο:Parko-eleytherias.jpg|Το Πάρκο Ελευθερίας
Αρχείο:Attica 06-13 Athens 46 View from Lycabettus.jpg|Το υπαίθριο θέατρο του Λυκαβηττού
Αρχείο:Λυκαβηττός - Mount Lycabettus.jpg|Αεροφωτογραφία


## Πανόραμα

## Παραπομπές


## Εξωτερικοί σύνδεσμοι
* 

Κατηγορία:Λόφοι της Αθήνας
Κατηγορία:Αθηναϊκό πεδίο
Τόμας Τζέφερσον

Ο **Τόμας Τζέφερσον** (, 13 Απριλίου 1743 - 4 Ιουλίου 1826) ήταν ο τρίτος Πρόεδρος των Ηνωμένων Πολιτειών της Αμερικής (1801-1809) και κύριος συντάκτης της Διακήρυξης της Ανεξαρτησίας.

## Βιογραφία
 
Γεννήθηκε στην πολιτεία της Βιρτζίνια στις ΗΠΑ το 1743.

Ελληνομαθής, ορθολογιστής και υπέρμαχος του διαχωρισμού κράτους-εκκλησίας, συνέταξε την περίφημη Διακήρυξη της Ανεξαρτησίας των ΗΠΑ και ήταν αρχικά θαυμαστής της Γαλλικής Επανάστασης την οποία ωστόσο στη συνέχεια επέκρινε σκληρά για την υπερβολική χρήση βιαιότητας ιδιαίτερα κατά την περίοδο της Τρομοκρατίας. Έγινε υπουργός των Εξωτερικών ύστερα από την επιστροφή του από το Παρίσι το 1789, με την κυβέρνηση του Τζορτζ Ουάσινγκτον, και διετέλεσε Πρόεδρος των ΗΠΑ για δύο συνεχόμενες θητείες. Αργότερα ίδρυσε το Πανεπιστήμιο της Βιρτζίνια. Απεβίωσε στις 4 Ιουλίου του 1826 στη Βιρτζίνια των ΗΠΑ.

## Παραπομπές


Κατηγορία:Πρόεδροι των ΗΠΑ
Κατηγορία:Αντιπρόεδροι των ΗΠΑ
Κατηγορία:Υπουργοί εξωτερικών των ΗΠΑ
Κατηγορία:Αμερικανοί συλλέκτες βιβλίων και χειρόγραφων
Κατηγορία:Αμερικανική Επανάσταση
Κατηγορία:Αμερικανοί ελευθεροτέκτονες
Ντάλας

Το **Ντάλας** (αγγλικά: **Dallas, Texas**), είναι πόλη του Τέξας στις ΗΠΑ, και είναι έδρα της κομητείας Ντάλας. Αποτελεί την τρίτη μεγαλύτερη πόλη του Τέξας, μετά το Χιούστον και το Σαν Αντόνιο, και την ένατη μεγαλύτερη πόλη στις Ηνωμένες Πολιτείες, με εκτιμώμενο πληθυσμό 1.348.886 κατοίκους για το 2022. Η μητροπολιτική περιοχή του Ντάλας-Φορτ Γουόρθ-Άρλινγκτον, είναι η μεγαλύτερη στο Τέξας και στις νότιες Ηνωμένες Πολιτείες, καθώς και τέταρτη μεγαλύτερη στην χώρα, με εκτιμώμενο πληθυσμό 7.807.900 κατοίκους. 

## Στοιχεία της πόλης
Η πόλη του Ντάλας, είναι δίδυμη πόλη με το Φορτ Γουόρθ, και έχουν αναπτυχθεί μαζί. Σήμερα, αποτελεί από τα σημαντικότερα βιομηχανικά και χρηματοοικονομικά κέντρα στις Ηνωμένες Πολιτείες. Επιπλέον, διαθέτει μεγάλες πετρελαιοπηγές και αποτελεί μεγάλο σιδηροδρομικό και αεροδιακομιστικό κόμβο με το Διεθνές Αεροδρόμιο Ντάλας/Φορτ Γουόρθ, να αποτελεί ένα από τα μεγαλύτερα και πιο πολυσύχναστα αεροδρόμια στον κόσμο. 

Οι κυρίαρχοι τομείς της οικονομίας της πόλης είναι η άμυνα, οι χρηματοοικονομικές υπηρεσίες, η τεχνολογία πληροφοριών, οι τηλεπικοινωνίες, η βιομηχανία πετρελαίου και οι μεταφορές. Η μητροπολιτική περιοχή του Ντάλας, φιλοξενεί 23 από τις 500 μεγαλύτερες εταιρείες στον κόσμο (σύμφωνα με το Fortune 500), συμπεριλαμβανομένων της αεροπορικής εταιρείας American Airlines, της πολυεθνικής εταιρείας πετρελαίου ExxonMobil και άλλων εταιρειών. Τέλος, πάνω από 41 κολλέγια και πανεπιστήμια βρίσκονται στη μητροπολιτική περιοχή του Ντάλας. 

Σε αυτήν την πόλη δολοφονήθηκε ο 35ος Πρόεδρος των ΗΠΑ Τζον Φιτζέραλντ Κένεντι, στις 22 Νοεμβρίου του 1963.

## Πολιτική
Η πόλη του Ντάλας, θεωρείται πολιτικά φιλελεύθερη και αποτελεί προπύργιο του Δημοκρατικού Κόμματος. Στις προεδρικές εκλογές του 2020, το 69.4% ψήφισε υπέρ του Δημοκρατικού υποψηφίου και νυν Προέδρου των ΗΠΑ, Τζο Μπάιντεν, έναντι του 28.4% που ψήφισε υπέρ του (πλέον πρώην) Προέδρου Ντόναλντ Τραμπ. 

Σημερινός Δήμαρχος του Ντάλας από το 2019, είναι ο Δημοκρατικός Έρικ Τζόνσον.

## Εικόνες
κέντρο|μικρογραφία|608x608εσ|Πανοραμική άποψη της πόλης του Ντάλας.

### Φωτοθήκη

Αρχείο:Xvisionx Dallas Stemmons.jpg|Η άποψη του κέντρου του Ντάλας. 
Αρχείο:View of Dallas from Reunion Tower August 2015 13.jpg
Αρχείο:Dallas bridge skyline.jpg|Η γέφυρα Μάργκαρετ Χαντ στο Ντάλας. 
Αρχείο:Dallas Municipal Building 02.jpg|Το Δημαρχείο του Ντάλας
Αρχείο:Dallas County Courthouse - Old Red.jpg|Το παλαιό δικαστικό μέγαρο του Ντάλας
Αρχείο:DFWAirportOverview.jpg|Η κάτοψη του Διεθνούς Αερολιμένα του Ντάλας/Φορτ Γουόρθ
Αρχείο:TexasCentennialBuildings1 (1 of 1).jpg
Αρχείο:Dallas July 2015 12 (Klyde Warren Park).jpg
Αρχείο:Cowboys Stadium full view.jpg
Αρχείο:American Airlines Center August 2015.jpg
Αρχείο:Perot Museum of Nature and Science pano 02.jpg
Αρχείο:The John Fitzgerald Kennedy Memorial, a monument to U.S. President John Fitzgerald Kennedy in the West End Historic District of downtown Dallas, Texas LCCN2015631186.tif|Το μνημείο του Τζον Φ. Κέννεντι


## Παραπομπές


Κατηγορία:Πόλεις του Τέξας
__ΕΥΡΕΤΗΡΙΟ__

Κατηγορία:Έδρες κομητειών του Τέξας
Ποσότητα

Η **ποσότητα** είναι ένα είδος ιδιότητας που υπάρχει ως μέγεθος ή πληθυσμός. Είναι μεταξύ των βασικών κατηγοριών πραγμάτων μαζί με την ποιότητα, την ουσία, την αλλαγή, και τη σχέση. Η ποσότητα προτοεισήχθη ως ποσό, μία οντότητα που έχει ποσότητα. Όντας ουσιώδης όρος, η ποσότητα χρησιμοποιείται ως αναφορά σε κάθε τύπο ποσοτικών ιδιοτήτων ή παραμέτρων πραγμάτων.   Μερικές ποσότητες προέρχονται από την εσωτερική τους φύση (ως αριθμός), ενώ άλλες λειτουργούν ως καταστάσεις (ιδιότητες, διαστάσεις, κατηγορήματα) πραγμάτων όπως το βαρύ και το ελαφρύ, το μακρύ και το κοντό, το ευρύ και το στενό, το μικρό και το μεγάλο, ή το πολύ και το λίγο. 

Δύο βασικοί διαχωρισμοί της ποσότητας, μέγεθος ή πληθυσμός (ή αριθμός), απηχούν το βασικό διαχωρισμό μεταξύ συνέχειας και ασυνέχειας.

Κάτω από τη λέξη μέγεθος εντάσσεται ότι είναι ασυνεχές ή διακριτό και διαιρετό σε αδιαίρετα, όλες οι περιπτώσεις των συλλογικών ουσιαστικών: *στρατός, στόλος, κοπάδι, κυβέρνηση, εταιρεία, ομάδα, άνθρωποι, χορωδία, πλήθος, χάος, και αριθμός*. Κάτω από τη λέξη πληθυσμός εντάσσεται ότι είναι συνεχές και ενοποιημένο και διαιρετό σε διαιρετά μέρη, όλες οι περιπτώσεις των μη-συλλεκτικών ουσιαστικών: *το σύμπαν, η ύλη, μάζα, ενέργεια, ρευστό, υλικό, ζώο, φυτό, δένδρο*.

Μαζί με την ανάλυση της φύσης της και την κατηγοριοποίησή της, τα θέματα της ποσότητας εμπλέκουν στενά σχετιζόμενα θέματα όπως η σχέση μεγεθών και πληθυσμών, διαστασιμότητα, ισότητα, αναλογία, οι μετρήσεις των ποσοτήτων, οι μονάδες μέτρησης, ο αριθμός και τα μετρητικά συστήματα, οι τύπου αριθμών και οι σχέσεις μεταξύ τους ως αριθμητικοί λόγοι.

Έτσι η ποσότητα είναι μία ιδιότητα που υπάρχει σε ένα εύρος μεγεθών ή πληθυσμών. Η μάζα, ο χρόνος, η απόσταση, η θερμότητα, και ο γωνιακός διαχωρισμός είναι μεταξύ των συνηθισμένων παραδειγμάτων ποσοτικών ιδιοτήτων.
## Εξωτερικοί σύνδεσμοι
* 
* 

Κατηγορία:Έννοιες στη μεταφυσική
Κατηγορία:Μέτρηση
Κατηγορία:Οντολογία
Θάνατοι το 1826

## Ιανουάριος

* 17 Ιανουαρίου - Χουάν Κρισόστομο Αρριάγκα, Ισπανός συνθέτης (19)
* 24 Ιανουαρίου - Χένρυ Τσάμπερς, Αμερικανός πολιτικός (35)

## Φεβρουάριος

## Μάρτιος
* 10 Μαρτίου - Τζον Πίνκερτον, Βρετανός συγγραφέας (68)
* 18 Μαρτίου - Αλεξάντερ ΜακΝαιρ, Αμερικανός πολιτικός και 1ος κυβερνήτης της πολιτείας του Μισσούρι στις ΗΠΑ (51)

## Απρίλιος

* 21 Απριλίου - Τζέιμς Μήχαν, Ιρλανδο-Αυστραλός εξερευνητής (52)

## Μάιος

* 13 Μαΐου - Κρίστιαν Κραμπ, Γάλλος μαθηματικός (66)

## Ιούνιος
* 7 Ιουνίου - Γιόζεφ φον Φραουνχόφερ, Γερμανός φυσικός.

## Ιούλιος

* 4 Ιουλίου - Τζον Άνταμς, 2ος Πρόεδρος και 1ος Αντιπρόεδρος των ΗΠΑ (90)
* 4 Ιουλίου - Τόμας Τζέφερσον, 3ος Πρόεδρος των ΗΠΑ και συγγραφέας της "διακήρυξης της ανεξαρτησίας" (83)
* 5 Ιουλίου - Τζοζέφ Προυστ, Γάλλος χημικός (71)
* 18 Ιουλίου - Ισάακ Σέλμπυ, 1ος Κυβερνήτης της πολιτείας του Κεντάκι στις ΗΠΑ (75)
* 22 Ιουλίου - Τζιουσέππε Πιάτσι, Ιταλός αστρονόμος (80)

## Αύγουστος

## Σεπτέμβριος

* 27 Σεπτεμβρίου - Ουίλλιαμ Σάνφορντ Πέννινγκτον, 6ος κυβερνήτης της πολιτείας του Νιου Τζέρσεϊ στις ΗΠΑ (69)

## Οκτώβριος

## Νοέμβριος

## Δεκέμβριος

* 7 Δεκεμβρίου - Τζον Φλάξμαν, Βρετανός γλύπτης (71)
* 31 Δεκεμβρίου - Ουίλλιαμ Γκίφφορντ, κριτικός, εκδότης και ποιητής (70)

Κατηγορία:1826
Κουμαραδαίοι Σάμου

Οι **Κουμαραδαίοι** είναι χωριό του δήμου Ανατολικής Σάμου της Περιφερειακής Ενότητας Σάμου με πληθυσμό 123 κατοίκων, σύμφωνα με την απογραφή του 2011. Το χωριό έχει μεγάλη παράδοση στην αγγειοπλαστική τέχνη στα υφαντά και στα αρωματικά φυτά και είναι φημισμένο για αυτά. Επίσης λίγο έξω από το χωριό βρίσκεται το ιστορικό Μοναστήρι τής Μεγάλης Παναγίας το οποίο ιδρύθηκε το 1586 από τους μοναχούς Νείλο και Διονύσιο.

## Θέση
Το χωριό είναι κτισμένο στο κεντρικό τμήμα του νησιού στην νοτιοανατολική πλαγιά του Καρβούνη σε υψόμετρο 330 μέτρα μέσα σε μία ρεματιά. Προς την ανατολή φαίνεται ο Επταστάδιος Πορθμός, η Μυκάλη, το Πυθαγόρειο, ολόκληρος ο κάμπος της Χώρας και το Ηραίο. Προς τα νότια είναι το μοναστήρι της Μεγάλης Παναγίας και ο Παγώνδας. Προς την δύση είναι ο Πύργος και βόρεια οι Μαυρατζαίοι.

## Έδαφος
Το έδαφος της περιοχής είναι ορεινό. Το χωριό κατέχει μεγάλη αγροτική περιφέρεια, η οποία σκεπάζεται με ελιές, για αυτό έχει μεγάλη παραγωγή λαδιού και με αρωματικά φυτά.

## Αξιοθέατα
Το χωριό έχει αξιοθέατα. Ο ιερός ναός του Άγιου Παντελεήμονα περιποιημένος με μεγάλη εξωτερική αυλή. Εντός του χωριού θα συναντήσουμε τρεις μικρότερες εκκλησιές τον Άγιο Γεώργιο, τον Άγιο Κωνσταντίνο, την Αγία Αικατερίνη και τον Άγιο Ραφαήλ. Στη συνέχεια βρίσκουμε το Δημοτικό Σχολείο που πλέον αξιοποιείται ως πολιτιστικό κέντρο, φιλοξενώντας διάφορες εκδηλώσεις. Δίπλα από το σχολείο βρίσκεται ένα μεγάλο πάρκο με χώρο αναψυχής για μικρά παιδιά και υπαίθριο πάρκο. 

Στο κέντρο του χωριού βρίσκουμε την πλατεία την οποία σκεπάζει ένας αιωνόβιος πλάτανος. Δίπλα από την πλατεία βρίσκονται οι παραδοσιακές βρύσες του χωριού. Στα παλιά χρόνια οι κάτοικοι προμηθεύονταν νερό από εκεί. Το χωριό είναι φημισμένο για την αγγειοπλαστική τέχνη αλλά και για τα αρωματικά φυτά. Μεγάλες εκδηλώσεις του χωριού είναι το πανήγυρι τής Αγίας Κυριακής που γιορτάζει στις 7 Ιουλίου και η εορτή του Αγίου Παντελεήμων στις 27 Ιουλίου. Στη θέση που είναι χτισμένο το χωριό έχουμε την δυνατότητα να βλέπουμε μια απέραντη θέα που ξεκινά από το Πυθαγόρειο, το Ποτοκάκι, τους Μύλους και το Ηραίον μέχρι τα παράλια τής Μικράς Ασίας. 

Λίγο πιο έξω από το χωριό βρίσκεται το Μοναστήρι της Μεγάλης Παναγίας μνημείο πολιτιστικής και Ελληνορθόδοξης κληρονομιάς που χρονολογείται το 1586, το Ασκητικό Κελί του Ευαγγελισμού της Θεοτόκου, καθώς και τα εκκλησάκια του Αγίου Παϊσίου, της Μεταμόρφωσης του Σωτήρος, Αγίου Ιωάννη και της Αγίας Κυριακής.

## Ιστορία
Κοντά στο χωριό υπήρχε ο ναός της Καρποφάγου Αρτέμιδος στους ειδωλολατρικούς χρόνους. Το όνομά του είναι καινούργιο. Στους παλαιότερους χρόνους λεγόταν *Πέντε Σπίτια*. Ένα από αυτά τα 5 σπίτια σώζεται μέχρι σήμερα. Στη συνέχεια το χωριό μετονομάστηκε σε Κουμαραδαίοι λόγω των πολλών κουμαριών (είδος θάμνου-φυτού) που βρίσκονται γύρω απ' το χωριό.

## Εξωτερικοί σύνδεσμοι
*Κουμαραδαίοι, ιστότοπος Δήμου Πυθαγορείου
*Κουμαραδαίοι απο τον ιστότοπο SamosIn.gr

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Μοσχάτο Καρδίτσας

*Για το ομώνυμο προάστιο της Αθήνας δείτε* Μοσχάτο.

Το **Μοσχάτο** είναι χωριό στη Θεσσαλία και την Περιφερειακή Ενότητας Καρδίτσας.

## Γεωγραφικά - ιστορικά στοιχεία
Το Μοσχάτο βρίσκεται ανατολικά της Λίμνης Πλαστήρα, σε απόσταση περίπου 14 χιλιομέτρων Δ.-ΝΔ. από την Καρδίτσα και 14 χιλιομέτρων ΝΑ. από το Μορφοβούνι (έδρα του δήμου). Το χωριό αναφέρεται το 1673 με την ονομασία *Βλάσδο* σε επιγραφή της Ιεράς Μονής Πέτρας και ως *Μπλάσδο* (τοπική προφορά Μπλαζντ) σε πρόθεση της Μονής Βαρλαάμ Μετεώρων (περίπου το έτος 1500). Το 1854, στην περίοδο της τουρκοκρατίας, κάηκε από τους Τούρκους και το 1943, στην κατοχή, από τους Γερμανούς. Οι κάτοικοί του ασχολούνται με την αμπελουργία, την κτηνοτροφία και τον τουρισμό.

## Διοικητικά - πληθυσμιακά στοιχεία
Αναφέρεται επίσημα ως *Μπλάσδο*, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Νευροπόλεως. Το 1912 με το ΦΕΚ 261Α - 31/08/1912 αποσπάσθηκε από το δήμο Νευροπόλεως και ορίστηκε έδρα της ομώνυμης νεοϊδρυθείσας κοινότητας. Από το 1957 ως το 1958 μετονομάστηκε σε Κορώνη ενώ τελικά με το ΦΕΚ 84Α - 02/06/1958 σε Μοσχάτο. Σύμφωνα με το Πρόγραμμα «Καλλικράτης», μαζί με τον Άγιο Νικόλαο και το Τσαρδάκι αποτελούν την κοινότητα Μοσχάτου που υπάγεται στη δημοτική ενότητα Πλαστήρα του Δήμου Λίμνης Πλαστήρα.

Οι απογραφές πληθυσμού μετά τον Β΄Παγκόσμιο Πόλεμο είναι:

## Εξωτερικοί σύνδεσμοι
*Οδηγός Λίμνης Πλαστήρα

## Παραπομπές


Μοσχάτο
Κατηγορία:Δήμος Πλαστήρα
Κατηγορία:Δήμος Λίμνης Πλαστήρα
Άχμεντ Ουράμπι

Ο συνταγματάρχης **Αχμεντ Ουράμπι** (31 Μαρτίου 1841 - 21 Σεπτεμβρίου 1911), (αραβικά: أحمد عرابي) γνωστός και ως Ουράμπι Πάσα ή Αράμπι Πάσα ή Οράμπι Πάσα, ήταν μέλος του αιγυπτιακού στρατού, που εξεγέρθηκε ενάντια στον Χεδίβη και την ευρωπαϊκή επικυριαρχία στην Αίγυπτο το 1879, στα γεγονότα που έμειναν στην ιστορία Επανάσταση του Ουράμπι Πάσα.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Αιγύπτου
Κατηγορία:Αιγύπτιοι στρατιωτικοί
Μάντσεστερ

Το **Μάντσεστερ** (αγγλικά: *Manchester*) είναι πόλη της Βορειοδυτικής Αγγλίας. Το Μάντσεστερ αποτελεί μητροπολιτικό δήμο της μητροπολιτικής επαρχίας του Μείζονος Μάντσεστερ (*Greater Manchester*). Το 2019 ο πληθυσμός της πόλης υπολογιζόταν γύρω στους 555.000 κατοίκους και της ευρύτερης μητροπολιτικής περιοχής στους 2.700.000. Αποτελεί σημαντικό εμπορικό, βιομηχανικό και πολιτιστικό κέντρο του Ηνωμένου Βασιλείου. 

Το όνομα Μάντσεστερ προέρχεται από το αρχαίο ρωμαϊκό όνομα *Μαμούκιο* (*Mamucium*), αναφερόμενο και ως *Μαγκούνιο* (*Mancunium*), όνομα ενός οχυρού τους στη Βρετανία, που έχει, ως όνομα, κελτικές ρίζες. Σε παλαιότερα ελληνικά κείμενα, του 19ου ή των αρχών του 20ού αιώνα, απαντάται με την ονομασία *Μαγχεστέρη*, *Μαγχεστρία* αλλά και *Μαγκεστρία*.

Οι πρώτοι κάτοικοι της περιοχής ήταν κελτικά φύλα (Βρίγαντες), ενώ τον 1ο αιώνα μ.Χ. οι Ρωμαίοι ίδρυσαν το προαναφερθέν οχυρό. Στις αρχές του 14ου αιώνα απόκτησε τον τίτλο της κωμόπολης (town), ενώ ιδιαίτερη ανάπτυξη γνώρισε τα χρόνια της βιομηχανικής επανάστασης, όπου η πόλη ήταν βιομηχανικό κέντρο της παραγωγής βαμβακερών υφασμάτων. Λίγο αργότερα το Μάντσεστερ έγινε παγκοσμίως το μεγαλύτερο κέντρο εμπορίου βαμβακιού. Το 1853 απέκτησε το καθεστώς της πόλης (city).
     
Το Μάντσεστερ έγινε διεθνώς γνωστό λόγω του ποδοσφαίρου, καθώς είναι η έδρα των ομάδων Μάντσεστερ Γιουνάιτεντ και Μάντσεστερ Σίτι, αλλά και της μουσικής σκηνής του. Διαθέτει διεθνές αεροδρόμιο και πανεπιστήμια. Βρίσκεται κοντά στην πόλη (και μεγάλο λιμάνι) του Λίβερπουλ.

## Δείτε επίσης
* MediaCityUK

## Παραπομπές


## Εξωτερικοί σύνδεσμοι

* Manchester City Council
* Επίσημη τουριστική ιστοσελίδα του Μάντσεστερ


Κατηγορία:Πόλεις της Αγγλίας
Γαλιλαία

thumb|Παλιός δρόμος στη Γαλιλαία
Η **Γαλιλαία**, εξελληνισμένος τύπος του εβραϊκού ονόματος *Γαλείλ* (*κύκλος, περιοχή*) βρίσκεται στον βορρά της περιοχής του σημερινού Ισραήλ. Είναι πολύ γνωστή τοποθεσία λόγω της αναφοράς της στη Καινή Διαθήκη. 

Αρχικά **Γαλείλ** ή **Γαλεΐλ** ονομαζόταν η βόρεια της πεδιάδας Μπαττώρ ορεινή χώρα. Στη περιοχή αυτή εγκαταστάθηκαν οι Ισραηλίτες όπου παλαιότερα έμεναν και "εθνικοί"  εξ ου και η χαρακτηριστική ονομασία της "*Γαλιλαία των Εθνών*". 

Κατά τους χρόνους του Ιησού Χριστού Γαλιλαία ονομαζόταν ολόκληρη η περιοχή βόρεια της Σαμάρειας που αποτελούσε επαρχία της Παλαιστίνης στην οποία συμπεριλαμβάνονταν τα παλαιά εδάφη των φυλών Νεφθαλείμ, Ασήρ ή (Ασώρ ή Χαζόρ), Ζαβουλών και Ισσάχαρ. Η Γαλιλαία χωριζόταν σε Άνω και Κάτω Γαλιλαία των οποίων τα όρια καθόρισε ο Ιώσηπος όπως και τα Ταλμούδ. 

Γενικά η Γαλιλαία είναι ορεινή χώρα που συνδέεται στενά με τον Λίβανο όπως η ρίζα με τον κορμό του δένδρου. Ο Ιώσηπος παρέχει σπουδαία περιγραφή αφενός για την ευφορία της Γαλιλαίας, χαρακτηρίζοντάς την μάλιστα ως "μέγα κήπο", και αφετέρου για το κλίμα της και τα υπέροχα τοπία της, πολλά των οποίων, παρά τις καταστροφές που έχουν συμβεί, διασώζονται μέχρι και σήμερα. Επίσης ο Ιώσηπος μεταξύ των άλλων υμνεί και την ανδρεία και το φιλελεύθερο πνεύμα των κατοίκων της περιοχής αυτής, των Γαλιλαίων, όπου και εξηγούνται οι επανειλημμένες στάσεις τους κατά των Ρωμαίων.

Την εποχή εκείνη, (1ος αιώνας, μ.Χ.) η Γαλιλαία περιελάμβανε, (κατά Ιώσηπο), 15 πόλεις οχυρωμένες (με τείχη) και 204 χωριά, όλα σε πλήρη ακμή. Στη περιοχή αυτή υπάγονταν και η ιχθυοτρόφος λίμνη της Γεννησαρέτ που σχετίστηκε με την ιστορία του Ιησού Χριστού, όπου κατά τους ιερούς Ευαγγελιστές φέρεται να την επισκέφθηκε 4 φορές, και μία εξ αυτών να την διέπλευσε.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.4ος, σελ.971.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.671.

Κατηγορία:Γεωγραφία της Βίβλου
Κατηγορία:Παλαιστίνη
Κατηγορία:Ιστορικές περιοχές του Ισραήλ
Μένρβα

Η **Μένρβα** ή **Μένερβα** ή **Μέρβα** ή **Μέρα** στην ετρουσκική μυθολογία ήταν η θεά του πολέμου, της σοφίας, της τέχνης και της υγείας. 

Γεννήθηκε από το κεφάλι του πατέρα της, του Τίνια. Μαζί με τον Τίνια και την Ούνι αποτελούσαν την ύψιστη τριάδα των Ετρούσκων.

Έντονες είναι οι ομοιότητες της με τη ρωμαϊκή Μινέρβα και τη θεά Αθηνά στην ελληνική μυθολογία. 

Κατηγορία:Ετρουσκική μυθολογία
Κατηγορία:Θεότητες της υγείας
Κατηγορία:Θεότητες του πολέμου
Κατηγορία:Θεότητες της σοφίας